Tedremägi
Tedremägi on küngas Otepää kõrgustikul Nüpli külas. Tedremäe kõrgus merepinnast on 177,5 meetrit. Eesti NSV Ministrite Nõukogu 11. juuli 1957. a määrusega nr 242 "Abinõudest looduskaitse organiseerimiseks Eesti NSV-s" võeti Tedremägi looduskaitse alla maastikulise keelualana. 1979. aastal moodustati Otepää maastikukaitseala, mille piiresse jäi ka Tedremägi. 1997. aastast on Tedremägi Otepää looduspargi piires.